NaiveNeuron/SloPal huggingface dataset:
Adamčík, Eduard, poslanec NR SR (2019-10-15):
Ďakujem za slovo, pán predsedajúci. Vážený pán minister, kolegyne, kolegovia, dovoľte mi, aby som, ako určenému spravodajcovi predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov, vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva Národnej rade v súlade s § 79 ods. 1 zákona o rokovacom poriadku Národnej rady túto spoločnú správu výborov o prerokovaní vyššie uvedeného vládneho návrhu zákona: Národná rada uznesením č. 1099 z 11. septembra 2019 pridelila vládny návrh zákona týmto výborom Národnej rady Slovenskej republiky: výboru pre financie a rozpočet a ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory toto stanovisko: Po prvé, odporúčanie schváliť s pozmeňujúcimi a doplňujúcimi návrhmi, výbor pre financie a rozpočet, a po druhé, odporúčanie schváliť, ústavnoprávny výbor. Gestorský výbor odporúčal o návrhoch výboru Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona odporúča Národnej rade predmetný vládny návrh schváliť s pozmeňujúcimi a doplňujúcimi návrhmi. Spoločná správa výborov o prerokovaní vládneho návrhu bola schválená uznesením gestorského výboru č. 503 z 15. októbra 2019. Týmto uznesením ma výbor zároveň poveril za spoločného spravodajcu. Pán predsedajúci, ďakujem, skončil som, otvorte, prosím, rozpravu.
Kuciaňová, Magdaléna, poslankyňa NR SR (2018-10-24):
Ďakujem. Prosím, pán predsedajúci, dajte hlasovať o tom, že Národná rada sa uzniesla v súlade s ustanovením § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2007-12-11):
Teraz má slovo pán poslanec Lebocký.
Sulík, Richard, podpredseda vlády a minister hospodárstva SR (2022-05-19):
Vážený pán poslanec, v zmysle uznesenia vlády 784 z 22. decembra minulého roku k systému implementácie plánu obnovy bol vypracovaný materiál k základným deliacim líniám medzi plánom obnovy a fondami EÚ pre programové obdobie ´21 až ´27. Materiál bol vypracovaný MIRRI v spolupráci s vykonávateľmi plánu obnovy a orgánmi zodpovednými za implementáciu fondov EÚ. Zároveň bude tento materiál v zmysle úlohy B2 spomínaného uznesenia zosúladený s programom Slovensko a schválený na rokovaní vlády do dvoch mesiacov od schválenia programu Slovensko Európskou komisiou. Zároveň, ako sa uvádza v partnerskej dohode, ktorá bola schválená vládou a predložená na formálne schválenie Európskou komisiou, sa na programovej úrovni MIRRI v súčinnosti s Úradom vlády vytvára mechanizmus pre koordináciu a zabezpečenie synergických účinkov medzi fondmi politiky súdržnosti a ostatnými nástrojmi podpory EÚ a SR. Synergia a komplementarity budú posudzované pred vyhlásením samotnej výzvy v rámci financovania prostredníctvom programu Slovensko a implementačného nástroja plánu obnovy, pričom v samotnej výzve v implementačnom nástroji plánu obnovy bude nevyhnutné synergické efekty špecifikovať. V neposlednom rade má medzirezortná pracovná skupina pre koordináciu prípravy a implementáciu plánu spravodlivej transformácie v zmysle štatútu zabezpečiť koordináciu prípravy a implementácie FST s inými zdrojmi financovania. Na záver treba dodať, že FST, teda ten Fond spravodlivej transformácie, predstavuje doplnkové zdroje k ostatným cieľom politiky súdržnosti. To znamená, že regióny, ktoré sú oprávnené na čerpanie zdrojov z tohto fondu, majú extra alokáciu na riešenie výziev, ktorým čelia v súvislosti s transformáciou ekonomiky na nízkouhlíkovú. Vážený pán poslanec, ďakujem za vašu pozornosť.
Bugár, Béla, podpredseda NR SR (2018-10-17):
Na vystúpenie pána poslanca jediná faktická poznámka. Pán poslanec Heger, nech sa páči.
Laššáková, Jana, podpredsedníčka NR SR (2013-12-05):
Pán poslanec, poprosím vás, vymeňte si navzájom informácie niekde vonku. (Reakcie z pléna.) Musíme najprv vyhrať voľby. (Povedané so smiechom.) Nech sa páči, pán minister.
M. Číž, podpredseda NR SR: (2007-02-06):
Poprosím vážených kolegov, ktorí majú pocit, že vedia k veci niečo povedať, keby sem prišli, preberieme to, aby sme pokračovali ďalej. (Technická prestávka.)
Mičovský, Ján, poslanec NR SR (2013-09-04):
Ďakujem za slovo, vážená pani podpredsedníčka Národnej rady. Mne sa argumentácia pána poslanca Madeja, vecná argumentácia, celkom pozdávala. A myslím si, že dá sa súhlasiť s tou, s tým leitmotívom, že ozaj je tu na stole konflikt dvoch záujmov, oprávnených záujmov: záujmu na ochrane spotrebiteľa a záujmu veriteľa, aby jeho pohľadávka bola primerane naplnená aj povedzme s nejakým tým servisom. A ja si myslím, že tu sme povinní neskončiť, ale práve hľadať ďalej. A je tu zázračné slovíčko, ktoré je síce zázračné, ale nie je tak ľahké, a to je otázka alebo slovíčko „miera“. My musíme nájsť mieru. A mne sa vidí, že práve tu by sme mali zamerať našu pozornosť. Ja samozrejme teraz za dve minúty nedám recept, ale myslím si, že by tu akýsi signalizačný bod mohol byť, nejaká kontrolka. Tá miera bude naplnená vtedy, keď sa nám podarí zastaviť ten obludný nárast subjektov, ktoré tak dobre žijú z tých malých písmenok na tých podvodných zmluvách, a zároveň zastaviť aj nárast ľudí, ktorí prichádzajú o základné životné istoty, o svoje domovy. Ak sa nám zvrátia tieto dva čísla, že začne klesať jeden aj druhý počet, ja si myslím, že tam bude presne to miesto, ktoré budeme môcť nazvať mierou, ktorá by sa tu mala dosiahnuť. Ak bude narastať biznis, my tu nenájdeme podľa môjho názoru vôbec nič na to, aby sme mohli ochranu spotrebiteľa premeniť na realitu. Ďakujem.
Ľ. Jahnátek, minister hospodárstva SR: (2008-03-27):
Z oficiálnych údajov Štatistického úradu Slovenskej republiky, kde podľa týchto údajov bolo v auguste minulého roku evidovaných 370 611 živnostníkov a od účinnosti poslednej novely Zákonníka práce, t. j. od 1. 9. 2007 bol zaznamenaný nasledovný vývoj. V septembri bol počet živnostníkov 373 077, čo je medzimesačná zmena plus 2 466 živnostníkov, čiže medzimesačný index rastu je tam 101,5 %. V októbri bol počet živnostníkov 373 854, čiže znovu je tu prírastok počtu živnostníkov o 777, index rastu 100,2. V novembri 374 413, čo je medzimesačný nárast 559, index rastu 100,1 a v decembri bol 374 382, čo je pokles o 31 živnostníkov oproti predchádzajúcemu mesiacu. Pokiaľ si to zrátame, celkový nárast za sledované štyri mesiace bol 3 333 živnostníkov, čo je zhruba jedna tretina oproti celoročnému nárastu, lebo porovnaním medziročných nárastov roku 2007 a 2006 počet živnostníkov narástol o 10 197 živnostníkov. Ukončil som odpoveď.
Gaborčáková, Soňa, poslankyňa NR SR (2018-09-18):
Vážený pán predsedajúci, v rozprave vystúpila pani predkladateľka. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, poslanec NR SR (2023-12-12):
Ďakujem za slovo, pán predsedajúci. Pán poslanec Hargaš, vidno, že ste si poctivo naštudovali tento návrh zákona, ktorý koalícia honosne nazýva lex konsolidácia, ale v skutočnosti naozaj výstižnejším názvom by bolo lex ožobračovanie, pretože v časti, kde vláda navrhuje zvýšiť niektoré poplatky, kolega Július Jakab spočítal, že ide zvýšiť až 900 poplatkov. Pre všetkých, ktorých táto časť návrhu zaujíma, odporúčam navštíviť stránku www.ficovepoplatky.sk, tam je všetkých týchto 900 poplatkov vymenovaných aj s dátumom účinnosti, aj o tú sumu, ktorú vláda navrhuje zvýšiť. No a čo je ešte čarovné na tomto návrhu, tak to je dôvodová správa, ktorá sa všemožným spôsobom vyhýba pomenovaniu, že sa tu ide niečo zvyšovať, tak ja len odcitujem, že akou kreatívou sa legislatívci vysporiadali s tým, že tu idú zvyšovať poplatky. Citujem: „Záverom legislatívnej úpravy zákona o správnych poplatkoch a zákona o súdnych poplatkoch a poplatku za výpis z registra trestov je valorizácia sadzieb vybraných poplatkov, z ktorých väčšina sa naposledy menila skôr, ako pred zavedením eura na Slovensku. Primárne ide o úpravu sadzieb poplatkov v nadväznosti na infláciu, keďže náklady štátu na agendu správnych orgánov, súdov, orgánov súdov a prokuratúry priebežne rastú.“ Takže tu sa ide vlastne valorizovať ako dôchodky alebo ako platy učiteľov a lekárov, tu sa ide valorizovať. Nie. Tu sa idú zvyšovať poplatky, lebo ide o lex ožobračovanie.
V. Veteška, podpredseda NR SR: (2003-11-11):
B. Hanzel, poslanec: Ďakujem, pán predsedajúci. Kolegyne, kolegovia, ja sa chcem vyjadriť k tomu, čo tu bolo spomínané, že štát je zlý vlastník. Ja si myslím, že štát v žiadnom prípade nemôže byť zlý vlastník, lebo štát je reprezentovaný určitými manažérmi, ktorých tam dosadila dnes vláda alebo vládna garnitúra. Môžeme hovoriť o zlom vlastníkovi, ale ja by som skôr hovoril o zlých nemorálnych manažéroch, ktorí sedia na svojich postoch (Potlesk.), lebo pokiaľ v štáte existujú schopní ľudia a my týchto ľudí, ktorí sú na týchto postoch, platíme naozaj excelentne, by som povedal skoro na úrovni západných krajín, tak prečo ich tam neposadíme. Keď sa toto sprivatizuje, tak sa tam zas posadia len skoro tí istí alebo sa krabice zatrasú a príde tam iný človek, ktorého dnes všetci poznáme, ktorého by sme mohli už teraz tam dať, ale odvolávame sa na to, že štát je zlý vlastník. Keby to teda takto bolo, že sú tam len neschopní manažéri, tak by som navrhoval veľmi jednoduchý proces, pokiaľ nám ide len o to, aby tieto firmy boli funkčné a ziskové. Navrhujem, aby si z našich pánov ministrov, o ktorých nikto nepochybuje, že sú šikovní, každý zobral gesciu nad jedným z takýchto veľkých podnikov. Prečo by si nemohol zobrať gesciu napr. pán Rusko nad elektrárňami, pán Mikloš nad plynármi, pán Prokopovič nad Železnicami a pán Kaník nad Transpetrolom a podobne? Pokiaľ títo ľudia, ministri sú schopní, ja si myslím, že sú schopní, tak si dokážu ukontrolovať aj manažment v takejto veľkej firme. Ďakujem pekne.
Novotný, Viliam, poslanec NR SR (2014-07-02):
Čiže odpoveď na to, kto bude dostávať tieto licencie, dnes nemáme, ale vláda ich určite bude chcieť rozdávať. Pán minister hovorí o tom, že vedie vodovod do Poľska. (Reakcia z pléna.) Buduje sa vodovod do Poľka, aby ste teda počuli, čo hovoril, lebo počul som to len ja. Takže buduje sa vodovod do Poľska, tak som zvedavý, komu vaša vláda vydá licenciu v súčasnosti. (Reakcia z pléna.) My sme im nevydali licenciu. (Reakcia z pléna.) Nie, určite áno. (Reakcia z pléna.) No tak potom nie ja, ale MOST, pán kolega Simon vydával licenciu. No ale poďme k meritu veci. Tento zákon... (Reakcia z pléna.)
Číž, Miroslav, podpredseda NR SR (2015-05-21):
Pani podpredsedníčka Jurinová.
Ďuriš Nicholsonová, Lucia, podpredsedníčka NR SR (2018-11-30):
Jedna faktická poznámka na vaše vystúpenie. Končím možnosť prihlásiť sa. Pán poslanec Heger.
Kollár Boris, predseda NR SR (2021-12-02):
Prosím, prezentujme sa a hlasujeme. (Hlasovanie.) Prítomných 145 poslancov, za 91, proti 19, zdržalo sa 34, nehlasoval 1. Uvedený návrh sme schválili, skrátili sme lehotu.
Madej, Róbert, poslanec NR SR (2018-10-24):
Vážené dámy, vážení páni, vážený pán minister, vážený pán predseda Národnej rady, podpredsedovia, dámy a páni, už bolo asi vysvetlené tej situácie dosť, vzhľadom k tomu ale predsa musím odôvodnenie ešte predtým, ako veľmi jednoducho a rýchlo prečítam pozmeňovací návrh. Navrhujeme teda, dámy a páni (ruch v sále a zaznievanie gongu), aj zmeniť prechodné ustanovenie v súlade s tým, ako Národná rada hlasovala o zmene účinnosti ústavy, novely ústavy ako takej. Musí s tým počítať aj prechodné ustanovenie, a to k 15. novembru. Inými slovami, vážený pán predseda Národnej rady, pán predsedajúci, dovoľte mi, aby som týmto prečítal pozmeňovací návrh k vládnemu návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov v opakovanom druhom čítaní (tlač 1060): V čl. I bod. 8 čl. 154g sa slová „1. novembrom“ nahrádzajú slovami „15. novembrom“. Toľko môj pozmeňovací návrh. Ďakujem veľmi pekne, všetko dobré.
Danko, Andrej, predseda NR SR (2018-03-26):
Ďakujem. Prosím, prezentujme sa a hlasujeme. (Hlasovanie.) Prítomných 85 poslancov, za 70, proti 6, zdržalo sa 7, nehlasovali 2. Konštatujem, že sme uvedený návrh schválili. Vyhlasujem do 14.30 hod. krátku prestávku a pokračujeme v rozprave, pán poslanec Krajčí, prihlásená pani poslankyňa Shahzad. (Krátka prestávka.) (Po prestávke.)
Susko, Boris, poslanec NR SR (2014-06-06):
Vážený pán predseda, v rozprave nevystúpil žiaden poslanec, nebol podaný žiaden procedurálny návrh. Preto prosím, aby ste dali hlasovať o tom, že Národná rada prerokuje návrh zákona v druhom čítaní.
Kuriak, Milan, poslanec NR SR (2023-05-17):
Áno, tak ďakujem.
Mizík, Stanislav, poslanec NR SR (2017-05-11):
Ďakujem za slovo. Pani Kiššová, viackrát ste použili slovo šialené, šialenstvo. Šialenstvo to nie je, je to bohapustá zlodejina, ktorú ide posvätiť štát vyvlastňovaním. Ďakujem.
V. Veteška, podpredseda NR SR: (2004-03-09):
L. Polka, poslanec: Ďakujem pekne, pán predsedajúci. Dovoľujem si absolútne súhlasiť s pánom ministrom s tvrdením, že sú situácie, keď tá nemožnosť toho priameho odvolania alebo priameho preradenia, prevelenia na inú funkciu je nepohodlná pre ministra alebo aj štátneho tajomníka, podľa toho, kto má aké riadiace kompetencie v tej-ktorej situácii. Na druhej strane je tu vážna hrozba zneužitia - a tento systém bol aj v zákone č. 100/1974, nechcem tu robiť nejakú reminiscenciu -, ale dochádzalo k využitiu týchto noriem na to, aby nepohodlní náčelníci, ktorí neboli dostatočne tvrdí alebo naopak, nemali dostatočnú razanciu voči takým alebo onakým živlom, boli odvolávaní alebo premiestňovaní. Je to skutočne vec diskusie a domnievam sa, že poslanci rozhodnú po zvážení, tak ako bola táto diskusia obšírna vo výbore pre obranu a bezpečnosť, tak asi aj v tejto snemovni by sa mala rozprúdiť, žiaľ, nedočkali sme sa toho, že by sa tu zaujali nejaké exaktné stanoviská k tejto veci. Pokiaľ ide o ten bod 20, opäť tá argumentácia, že nie je možné exaktne stanoviť prípady porušenia prísahy, myslím si, že odvolanie sa na príslušné normy, ako je Zákonník práce, neobstojí, pretože aj Zákonník práce, v súdnej praxi je to úplne bežné, že sa odvolával na rozličné pracovné poriadky, kde napríklad okamžité zrušenie pracovného pomeru z dôvodov porušenia pracovnej disciplíny alebo vzťahov na pracovisku bolo v pracovných poriadkoch exaktne vypočítané, že došlo buď k opakovanému násiliu na pracovisku alebo bol po použití alkoholických nápojov, proste, nie taxatívne, ale demonštratívne, boli mu udeľované tie závažné dôvody, na základe ktorých možno takýto prípad riešiť takýmto najvážnejším, v podstate, postihom, to znamená rozviazaním pracovného pomeru, respektíve skončením služobného pomeru bez náležitostí. Takže domnievam sa, že v mnohých prípadoch tu ide o laxný postup príslušných personálnych útvarov, ktoré lehotu do 30 dní, do 60 dní využívajú až 30., 60. dňom alebo do troch mesiacov, že keby tieto útvary vedeli pracovať a služobné komplexné hodnotenie spracovať bez otáľania a bez váhania na základe istých interných noriem, že by sme vedeli si s týmto prípadom „poriešiť“. Ale ponechávam na váženej snemovni, aby sa o tejto veci rozhodlo hlasovaním, tak ako bolo navrhnuté. Ďakujem pekne za pozornosť.
Zmajkovičová, Renáta, podpredsedníčka NR SR (2012-05-16):
Ďakujem, pán spravodajca. Otváram všeobecnú rozpravu. Do rozpravy som dostala tri písomné prihlášky. Za poslanecký klub MOST – HÍD Andrej Hrnčiar. Potom ďalším písomne prihláseným sú poslanci Gábor Gál a Alojz Hlina. Teraz dávam slovo pánovi poslancovi Andrejovi Hrnčiarovi, ktorý vystúpi za poslanecký klub MOST – HÍD, a pripraví sa pán poslanec Gábor Gál.
B. Bugár, podpredseda NR SR: (2003-09-18):
Pristúpime k hlasovaniu o návrhu poslanca Národnej rady Slovenskej republiky Jirka Malchárka na vydanie zákona, ktorým sa mení zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 335). Pán poslanec Vavrík ako spravodajca, nech sa páči, môžete uvádzať jednotlivé hlasovania. R. Vavrík, poslanec: Pán podpredseda, prosím vás pekne, aby ste dali hlasovať k tlači 335 – návrh poslanca Jirka Malchárka, ktorým navrhuje vydať zákon, ktorým sa mení zákon č. 315/1996 o premávke na pozemných komunikáciách. Dajte, prosím, najprv hlasovať o procedurálnom návrhu, ktorý predložil poslanec Hanzel, a to v zmysle rokovacieho poriadku navrhuje, aby Národná rada nepokračovala v rokovaní o tomto návrhu zákona.
Laššáková, Jana, podpredsedníčka NR SR (2015-05-26):
Prosím, prezentujme sa a hlasujeme. (Hlasovanie.) Prítomných 130 poslancov, za návrh 43, proti bol 1, zdržalo sa 83 poslancov, nehlasovali 3. Konštatujem, že sme neschválili postúpenie návrhu zákona do druhého čítania. Ďalej pokračujeme hlasovaním o bode 72 programu, je to prvé čítanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení zákon č. 180/2014 Z. z. o podmienkach výkonu volebného práva a o zmene a doplnení niektorých zákonov (tlač 1528). Spravodajcom je člen výboru pre verejnú správu a regionálny rozvoj pán poslanec Igor Hraško. Poprosím vás, uveďte hlasovanie. (Ruch v sále.) Páni poslanci, naozaj vás poprosím o pokoj.
Kollár, Jozef, poslanec NR SR (2010-12-07):
Vážený pán predsedajúci, vážený pán podpredseda vlády, dámy a páni, dovoľte, aby som predniesol spoločnú správu, ktorú máte pod tlačou 108a. Národná rada pridelila vládny návrh zákona týmto výborom: Výboru Národnej rady pre financie a rozpočet a ústavnoprávnemu výboru. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia dnešného rokovania o vládnom návrhu zákona stanoviská poslancov Národnej rady. K predmetnému vládnemu návrhu zákona zaujali výbory tieto stanoviská. Odporúča pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet uznesením č. 49 z18. novembra tohto roku. Odporúča pre Národnú radu Slovenskej republiky návrh schváliť ústavnoprávny výbor uznesením č. 82 z 15. novembra tohto roku. Pozmeňujúce návrhy sú uvedené v spoločnej správe pod bodom IV, bodmi 1 a 2. Gestorský výbor odporúča hlasovať o návrhoch výboru Národnej rady, tak ako sú uvedené v spoločnej správe, takto: o bodoch spoločnej správy 1 a 2 spoločne s návrhom gestorského výboru schváliť ich. Gestorský výbor odporúča Národnej rade Slovenskej republiky schváliť predmetný vládny návrh zákona s pozmeňujúcimi a doplňujúcimi návrhmi. Výbor odporučil poslanca Kolláraza spoločného spravodajcu a súčasne ma poveril predniesť túto spoločnú správu na schôdzi a navrhnúť Národnej rade postup pri hlasovaní o pozmeňujúcich a doplňujúcich návrhoch. Vážený pán predsedajúci, otvorte rozpravu k tomuto bodu.
Hudacký, Ján, poslanec NR SR (2015-05-06):
Ďakujem, pán predseda. Dovoľte mi, aby som pripomenul členom výboru pre hospodárske záležitosti, že zasadnutie výboru budeme mať o dvanástej hodine v miestnosti č. 30 spolu so zahraničným výborom. Ďakujem pekne.
Hattas, Marek, poslanec NR SR (2022-09-22):
Tak týmto pádom navrhujem nové hlasovanie, nech to má nejakú kultúrnu, respektíve štáb, že kto tu je alebo neni, keďže ste teraz zistili, že sme uznášaniaschopní.
M. Číž, podpredseda NR SR: (2007-09-20):
Takže teraz dávam slovo pánovi poslancovi Stanislavovi Kahancovi.
Zmajkovičová, Renáta, podpredsedníčka NR SR (2012-09-25):
Pán poslanec Chren.
I. Šulaj, poslanec: (2004-06-18):
(Technická prestávka.)
Grendel, Gábor, podpredseda NR SR (2021-03-30):
Dávam teraz slovo spravodajcovi pánovi poslancovi Marekovi Šefčíkovi zo zdravotníckeho výboru.
Jakab, Július, poslanec NR SR (2024-01-10):
Ďakujem veľmi pekne za vystúpenie, kedy ste naozaj upriamili pozornosť na dôležité veci ako je financovanie kampane a politických strán, s čím je dlhodobo problém alebo nie je to vždy úplne jasné. Ale štátna komisia, o ktorej sa bavíme, má aj mnoho iných ešte veľmi dôležitých úloh, na ktoré by sme nemali zabudnúť, napríklad preskúmava, registruje kandidátne listiny alebo dohliada na pripravenosť volebných komisií nižších stupňov, ktoré zabezpečujú úlohy podľa volebného zákona, riadi odborný sumarizačný útvar pri plnení úloh volebného zákona, zisťuje a zverejňuje priebežné a celkové výsledky volieb, to je tiež veľmi dôležitá úloha v ich, aj vyhotovuje o tom zápisnice o výsledku volieb. Vydáva kandidátom zvoleným za poslancov Národnej rady a poslancov Európskeho parlamentu osvedčenia o zvolení. Vyhlasuje nastúpenie náhradníka za poslanca Európskeho parlamentu, oznamuje predsedovi Národnej rady Slovenskej republiky nastúpenie náhradníka alebo neuplatňovanie mandátu v prípade, v ktorom to ustanovuje volebný zákona. Usmerňuje spracúvanie výsledkov hlasovania, odovzdáva volebné dokumenty do úschovy ministerstva vnútra, financovanie ste spomínali, ukladá sankcie za porušenie pravidiel volebnej kampane a pravidiel financovania politických strán. Je odvolacím orgánom proti rozhodnutiam ministerstva vnútra vydaných podľa osobitných predpisov vo veciach financovania politických strán a veciach volebnej kampane. A preto tak ako aj vy apelujete a teda ste aj ponúkli meno do pléna, ktoré je za vás dôveryhodné a ktoré chcete podporiť, tak by sme sa mali veľmi zamyslieť a možno aj koaliční poslanci, koho teda postavíte alebo postavíme spoločne v tajnej voľbe za predsedu takejto dôležitej komisie, ktorá dohliada na veľké množstvo úkonov, ktoré hovoria o smerovaní tejto krajiny. Ďakujem.
Laššáková, Jana, podpredsedníčka NR SR (2015-10-30):
Pán poslanec Osuský, nech sa páči.
Grendel, Gábor, podpredseda NR SR (2021-02-26):
Prezentujme sa a hlasujme. (Hlasovanie.) Prítomných 117, za 34, proti 76, zdržalo a 7 poslancov, hlasovali všetci prítomní. Pozmeňujúci návrh pána podpredsedu Blanára sme neschválili.
Gál, Gábor, poslanec NR SR (2015-05-19):
Ďakujem. Pán poslanec Susko, o dva roky uvidíme. Bohužiaľ, nič iné vám neviem povedať, že o dva roky uvidíme, lebo ja som nepovedal, že nie sú tu nové veci. Sú tu, ale aj v tých 90 pozmeňujúcich zákonoch, ktoré zmenili starý Občiansky súdny poriadok, aj tam boli nové veci, čiže kvôli tomu nebolo potrebné predložiť. Akurát má to význam, že sa to rozdelilo na tie tri samostatné kódexy. Koncentrácia, super vec, len treba, aby aj ostatné veci boli k tomu priradené. Pod hospodárnosťou konania nič na súdoch, nič iné nevidím, len sťaženie vymoženia spravodlivosti pre účastníkov konania a v jednom prípade to nebolo použité vtedy, že spojíme vec, aby bolo hospodárne pre účastníkov, pre rýchlosť konania. A hovorím, že počkajme tie dva roky, ale po dvoch rokoch sa nám tento problém vráti ako bumerang.
Danko, Andrej, predseda NR SR (2019-09-17):
Prosím, prezentujme sa a hlasujeme. (Hlasovanie.) Prítomných 138 poslancov, za 76, proti 48, zdržalo sa 12, nehlasovali 2. Konštatujem, že sme návrh schválili.
Ďuriš Nicholsonová, Lucia, podpredsedníčka NR SR (2018-12-03):
Tridsaťosem. A to chcete preložiť? Na koniec schôdze? Dobre. A to je Antal, Bugár, Bernaťák, Antošová o nájme poľnohospodárskych pozemkov?
Dostál, Ondrej, poslanec NR SR (2018-09-17):
Ďakujem všetkým trom kolegom za faktické poznámky. Reagovať budem na pána poslanca Bublavého, ktorý povedal, že sa snažíme vnášať veľkú politiku alebo politikárčenie do obcí. No nie je to tak. My sa snažíme vniesť zdravý rozum do rokovania samospráv. Povedzte mi, či poznáte nejaký iný orgán, organizáciu, inštitúciu, teleso, ktoré svoj program schvaľuje tak absurdným spôsobom, akým to dnes podľa vami schváleného znenia zákona musia robiť zastupiteľstvá. Čiže najprv sa hlasuje o tých bodoch, ktoré boli v návrhu, a potom sa prípadne to nejak upravuje, niečo sa z neho vypustí. Čiže ja najprv odhlasujem, že tam ten bod bude, a potom ho chcem vypustiť, tak buď hlasujem za to, že sa vypustí. Alebo odhlasujem, že niečo bude ako bod 16, ale chcem, aby to bolo prerokované hneď, tak najprv odhlasujem, že je to bod 16 a potom, potom to zmením na bod 1. Všade, kde fungujú veci normálne, sa hlasuje tak, že je nejaký návrh programu, dávajú sa pozmeňujúce návrhy k tomu návrhu programu, zmeniť, doplniť, vypustiť, a potom sa hlasuje o programe ako celku. To je niečo úplne normálne a vy ste toto úplne normálne vypustili zo zákona a dali tam nejaký absurdný mechanizmus. Povedali ste potom, že však veď to schvaľuje obecná rada. Ale ja teda neviem, že či vy poznáte znenie, súčasné znenie zákona o... (Reakcia z pléna.) Pripravuje program, ale rada nie je povinný orgán, rada v mnohých obciach neexistuje, rada nemusí existovať. Niektoré obce majú radu, niektoré obce, dokonca niektoré mestá nemajú radu. A že sa uznesenia formulujú na zastupiteľstve, však môžu sa zmeniť, ale návrh tých uznesení by mal byť známy vopred aj verejnosti, aj po... (Prerušenie vystúpenia časomerom.)
Chren, Martin, poslanec NR SR (2015-05-19):
Ďakujem veľmi pekne. Milý Štefan, ja na rozdiel od predrečníka, kolegu Galka si nemyslím, že za tvojím konaním je nejaká korupcia, a pretože ťa poznám a nemyslím si, že ty si zrovna ten, ktorý by sa na niečo také dal nahovoriť. Na druhej strane si myslím, že si jednoducho naletel v tomto prípade a že si sa stal možno aj nechtiac, možno aj v dobrej viere posluhovačom niečoho, čo nie je dobré. A chcem ťa poprosiť, pretože táto vaša nominácia, toto tvoje rozhodnutie, o ktorom si zrejme presvedčený, ohrozuje naozaj zvolenie nezávislého opozičného kandidáta na predsedu NKÚ. Môj kolega Daniel Krajcer o pár minút vo svojom príhovore spomenie aj niektoré veci, ktoré by mohli zmeniť tvoje rozhodnutie, napr. dôkazy o tom, že práve vaša kandidátka porušila zrejme zákon vo verejnej funkcii a nekonala v súlade so zákonom, čo by aj tvoj pohľad podľa mňa malo zmeniť a možno ti mohlo otvoriť oči. Tak ťa chcem poprosiť, aby si pozorne počúval, nebudem len útočiť, nebudem len nadávať, nemám to vo zvyku, dokážem viac na rozdiel od niektorých kolegov, ale chcem ťa v dobrom požiadať, vypočuj si Daniela Krajcera, a ak sa dozvieš veci, ktoré si nevedel, dúfam, že prehodnotíš svoje rozhodnutie, a vyzývam ťa potom, aby si ho zmenil a aby si stiahol svoj podpis spod kandidatúry pani Crkoňovej.
Kamenický, Ladislav, poslanec NR SR (2013-12-10):
Ďakujem. Vážený pán kolega, ja som si so záujmom vypočul vašu, váš príhovor v rozprave. Musím povedať, že bolo tam veľa, veľa vecí s ktorými nesúhlasím, a bolo tam aj zopár dezinterpretácií. Napríklad ste hovorili o tom, že sa nezamestnanosť bude zvyšovať budúci rok. Neviem síce, z akých dát vychádzate alebo z akých informácií. Ja keď si pozriem rozpočet, tak mala by klesnúť o 0,2 percenta, zo 14,5 na 14,3, a je jasná snaha vlády, v tomto robí maximum. Z eurofondov sme vytvorili 78 tisíc pracovných miest a musím povedať, že my sme ešte relatívne opatrní z hľadiska toho odhadovania. Európska komisia hovorí o nezamestnanosti 13,9, tento rok na 13,7, čiže tiež je tam pokles o 0,2 percenta. Takže neviem, odkiaľ ste prišli na túto, na tento, k tomuto uzáveru, že nezamestnanosť stúpa. Tak isto spochybňujete ten ekonomický rast. Je jasné, že sme otvorená ekonomika, ako sa vyvíja eurozóna alebo Európska únia, sa vyvíjame aj my. A potvrdilo sa to aj v tomto roku, kedy eurozóna mala hospodársky rast mínus 0,4 %, Európska únia 0 %, my sme mali 0,8. Čiže ďaleko najlepší výsledok v rámci, v rámci EÚ. Čo sa týka budúceho roku, je odhadovaný na 2,2 %, Európska komisia 2,1 %, hospodársky rast. A teda pevne verím, že to prinesie aj pracovné miesta. Myslím si, že táto agenda nás skutočne trápi. Ďakujem pekne.
Grendel, Gábor, podpredseda NR SR (2023-06-21):
Prerušujem teraz schôdzu do 14. hodiny. (Prerušenie rokovania o 12.58 hodine.) (Pokračovanie rokovania o 14.00 hodine.)
Paška, Pavol, predseda NR SR (2012-06-28):
Pán poslanec Hlina, ale vy ste sa prihlásili, až keď som uzavrel možnosť. Ale nech sa páči, myslím, že dávam dostatočne dlhý čas na to, aby sa poslanci prihlásili. Zapnite pána poslanca Hlinu!
Pleštinská, Zita, poslankyňa NR SR (2020-04-07):
O pozmeňujúcom návrhu pána poslanca Šipoša.
Zmajkovičová, Renáta, podpredsedníčka NR SR (2012-10-26):
Ďakujem, pani podpredsedníčka. Pán spravodajca, žiadate? Nie. Prerušujem rokovanie o tomto bode programu. Teraz nasleduje druhé čítanie o návrhu poslancov Renáty Zmajkovičovej a Mariána Kovačócyho a Ivana Vargu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov . Návrh zákona má tlač 204, spoločná správa výborov má tlač 204. Teraz na chvíľočku, prepáčte, pretože som navrhovateľka, takže odovzdávam slovo mojej kolegyni, pani podpredsedníčke.
Hrušovský, Pavol, podpredseda NR SR (2010-10-15):
Hlasujeme, páni poslanci, o návrhu, ktorý predložil pán poslanec Poliačik, ktorý navrhol prerokovať návrh vo výboroch, lehotu a určenie gestorského výboru. (Hlasovanie.) 141 prítomných, 78 za návrh, 2 proti, 61 sa zdržalo. Návrh sme schválili. Ďakujem, pán poslanec. Poprosím teraz pána poslanca Galisa, aby z poverenia výboru pre vzdelávanie, vedu, mládež a šport Národnej rade predložil návrhy uznesení k prerokovávanému vládnemu návrhu zákona, ktorým sa mení a dopĺňa zákon o organizácii a podpore športu a o zmene a doplnení niektorých zákonov, ktorý prerokovávame ako tlač 104. Pán poslanec, prosím o návrh. (Hlasovanie o vládnom návrhu zákona, ktorým sa mení a dopĺňa zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona č. 462//2008 Z. z. , tlač 104.)
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 138 prítomných, 78 za návrh, 52 proti, 7 sa zdržalo, 1 nehlasoval. Návrh sme schválili. Pardon. Chceli ste, pán poslanec?
Hlina, Alojz, poslanec NR SR (2015-11-24):
Pokračujem vo vystúpení. (Reakcia navrhovateľa.) Bojím sa vás, pán minister, bojím... (Prerušenie vystúpenia predsedajúcim.)
V. Jánoš, poslanec: (2008-01-30):
Vy tvrdíte, že pred privatizáciou sa v SPP šafárilo jedna radosť. Na druhej strane ale nespomeniete skutočnosť, ktorú, si myslím, vnímali hlavne občania Slovenskej republiky, že pred privatizáciou SPP bola aj cena plynu iná. Samozrejme, aj o tom sa dá diskutovať z rôznych pohľadov. Ale je to fakt. Je to skutočnosť, že cena plynu pred privatizáciou v SPP bola výrazne iná, ako je dnes. Ak sa v tomto podniku šafárilo, tak bol tam manažment, ktorý bol za to zodpovedný. A myslím si, že štát mal legitímne nástroje na to, aby tento manažment mohol kedykoľvek vymeniť. To je môj názor. V súvislosti s týmto dotazom by som sa chcel aj napriek tomu spýtať mojou otázkou na vás, pán Mikloš, kde ste zobrali morálne právo predať SPP, tých 49 %, pretože vaša strana vtedy, keď ste privatizovali SPP, nepredstavovala väčšinu po parlamentných voľbách. Toto je moja otázka. A druhá otázka. (Hlasy z pléna.) Ak môžem, dokončím to. V zmysle platnej legislatívy zahraničný akcionár nemohol sprivatizovať viac ako 49 %. Vy ste to šikovne spravili... (Vystúpenie prerušené časomierou.)
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 134 poslancov, za 128, zdržali sa 6. Návrh pána poslanca Svrčeka sme schválili.
Grendel, Gábor, podpredseda NR SR (2022-02-02):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Marcelovi Mihalikovi.
Danko, Andrej, predseda NR SR ():
Ďakujem vám za inauguračný prejav. Vážená pani prezidentka, zložením sľubu ste sa ujali funkcie prezidentky Slovenskej republiky. Vážené panie poslankyne, vážení páni poslanci, ctení hostia, chcem všetkým poďakovať za účasť na dnešnej slávnostnej schôdzi a zároveň vyhlasujem schôdzu Národnej rady Slovenskej republiky za skončenú. Želám vám krásny deň. (Potlesk.) (Zaznievanie slávnostnej predohry Naše Slovensko od Mikuláša Moyzesa v podaní Slovenskej filharmónie a odchod Čestnej stráže prezidentky SR so zástavou SR a štandardou prezidentky SR.) (Zaznievanie prezidentských fanfár a odchod prezidentky SR Zuzany Čaputovej.) (Opäť zaznievanie slávnostnej predohry Naše Slovensko od Mikuláša Moyzesa v podaní Slovenskej filharmónie a odchod Čestnej stráže prezidentky SR s najvyššími štátnymi vyznamenaniami, následne odchod predsedu Národnej rady SR Andreja Danka a predsedu Ústavného súdu SR Ivana Fiačana, potom odchod bývalého prezidenta SR Andreja Kisku v sprievode manželky a napokon odchod Čestnej stráže Ozbrojených síl SR s bojovými zástavami vojenských útvarov.) (Slávnostná schôdza NR SR sa skončila o 12.35 hodine.)
Blaha, Ľuboš, podpredseda NR SR (2023-12-13):
Procedurálny návrh má pani poslankyňa Mária Kolíková, nech sa páči.
Novotný, Viliam, poslanec NR SR (2015-10-30):
Ďakujem pekne. Počúval som veľmi pozorne vystúpenie pána premiéra, hlavne keď menoval, čo všetko SMER dosiahol v zdravotníctve za tieto štyri roky. Chcel by som povedať pánovi premiérovi, že nemá dobré informácie alebo ho mýlia jeho poradcovia, alebo nechce vidieť, že zdravotníctvo funguje zle. Hovoril tu veľa o Pente, o tom, akých má nominantov v zdravotníctve, ale dvoch nominantov Penty v zdravotníctve zabudol vymenovať: pani exministerku Zvolenskú, ktorá do pozície ministerky prišla z pozície podpredsedníčky predstavenstva zdravotnej poisťovne Dôvera, a súčasného pána ministra Čisláka, ktorý bol vysokým manažérom vo Svete zdravia, ktorý takisto vlastní skupina Penta. Takže, pán premiér, aký účet vlastne zostane po SMER-e po štyroch rokoch vládnutia v zdravotníctve? Deväť verejných funkcionárov odstúpilo pre závažné podozrenia z organizovaného tunelovania zdravotníctva cez nominantov SMER-u, cez vybraté firmy. Polícia obvinila osem osôb z tunelovania v zdravotníctve. Protimonopolný úrad dal najvyššiu pokutu v dejinách preto, lebo firmy sa cez verejného obstarávateľa dohadovali, akú majú dať cenu vo verejnom obstarávaní. DRG platbu za diagnózu ste presunuli za horizont volieb 2016, e-Health ste presunuli za horizont volieb 2016, poplatky ste už druhýkrát zakázali a veselo sa vyberajú v ambulanciách ďalej. Po štyroch rokoch idete riešiť platy sestier a zdravotníkov, a tie pripravujú hromadné výpovede. Pán premiér, minister Čislák musí odísť preto, lebo neurobil nič. Alebo nevie niečo urobiť, alebo nemôže. Podľa mňa nemôže, lebo organizované tunelovanie zdravotníctva je prerastené priamo na špičky SMER-u... (Prerušenie vystúpenia časomerom.)
Kollár, Boris, poslanec NR SR (2016-11-30):
Ďakujem pekne, pán predsedajúci. Ja by som začal zase tak slovensky. Zareagujem tak jemne na pána kolegu Osuského, dovtedy sa chodí s džbánom po vodu, kým sa ucho neodtrhne. Ja som celkom rád, že sa prinášajú tieto krásne slovenské porekadlá a prirovnania sem, že odchádzame od tých amerikanizmov a aj rôznych ázijských prísloví. A týmto by som chcel povedať, že vlastne dovtedy sa chodí s tým džbánom po vodu, kým sa to ucho neodtrhne, tak to pekne sedí k tomuto návrhu zákona o rokovacom poriadku. Práve sa im to ucho odtrhlo a pán prezident im to vrátil. Ja som presvedčený o tom, sme tunák od marca. Ja som presvedčený o tom, že ten rokovák, ktorý je doteraz platný, je dobrý. Doteraz podľa neho ideme, nie je s tým žiadny problém, nikto tunák nerobí žiadnu estrádu, nevidím tu žiadne bilbordy. To znamená, že keby zvíťazil zdravý rozum a stiahli by sme tento návrh zákona, bolo by dobre. Skutočne tá rozprava tunák netrvá hodiny. Ja sa osobne snažím obmedzovať to na tri, na päť minút. Som presvedčený, že každý vie vyjadriť myšlienku, názor do pár minút. Cez to všetko nemám s tým žiadny problém, aby tunák v tomto pléne ktokoľvek nejakú vizuálnu pomôcku na úrovni šírky svojho pracovného stola vystavil, ukázal, to nemôže nikoho rozčúliť. Takže ja by som apeloval hlavne na koaličných poslancov, aby sa vrátili k zdravému rozumu, aby začali rešpektovať elementárnu spravodlivosť, aby sme mali všetci rovnakú možnosť vystúpenia, času v tomto pléne. To je všetko. Ďakujem za pozornosť.
Petrík, Simona, poslankyňa NR SR (2024-05-03):
Ďakujem veľmi pekne všetkým vám kolegyniam za reakcie na tento návrh. Ja budem teda reagovať hlavne na kolegyňu Marcinkovú. Absolútne validný koment, ktorý si dala. Ja som ti zakývala hlavou, že nie kvôli tomu inšpektorátu práce, s nimi sme to nepreberali, tam sme to skôr nechali tak, že by sme sa o tom potom s nimi, samozrejme, porozprávali konkrétne, ako by si to aj oni predstavovali, ale so zamestnávateľmi. Ja som sa teda s niektorými o tom rozprávala a súhlasím s tým, že by sme nemali tie sankcie nastavovať hneď nejakým spôsobom negatívne, ale skôr motivačne. Takže ak by tam, samozrejme, boli akékoľvek návrhy zo strany zamestnávateľov, ako to urobiť tak, aby to aj im vyhovovalo, len ono nie sú to len tí súkromní zamestnávatelia. Sú to naozaj tie subjekty ovládané verejnou mocou, o ktorých som rozprávala. Neviem, či aj s nimi sa úplne dá o týchto veciach rozprávať tak, aby sme vyšli v ústrety každému. Ja s tým absolútne súhlasím, treba sa o tom rozprávať. Prvé čítanie je tu na to, aby sme riešili ideu zákona a v druhom čítaní si viem predstaviť pokojne aj akékoľvek pozmeňovacie návrhy, ktoré by buď konkretizovali tie sankcie, alebo ich posunuli o nejakú časovú dobu, alebo možno nastavili ten systém viac motivačne ako penalizačne. Takto by som to asi povedala. Takže v podstate absolútne súhlasím s tvojou pripomienku a ďakujem.
Glváč, Martin, podpredseda NR SR (2017-09-13):
Ďakujem. S faktickou poznámkou jeden poslanec. Ukončujem možnosť prihlásenia sa. Pán poslanec Dostál.
Grendel, Gábor, podpredseda NR SR (2021-11-24):
Pán poslanec Ondrej Ďurica.
Viskupič, Marián, poslanec NR SR (2023-02-16):
Ďakujem pekne. No ja asi začnem, no viete, pokiaľ je tu debata o teda osobitnom odvode v zmysle, že sa, teda si tu firmy pchajú vačky stámiliónmi zisku, tak je asi v podstate veľmi ťažké akoby na čokoľvek, na čokoľvek reagovať, ale prezto všetko skúsim. No keď hovoríme, že je to zlý a neopraviteľný návrh a najlepšie riešenie je, keby neexistoval, no tak predsa na neopraviteľný návrh nebudem dávať nejaký pozmeňujúci návrh, hej. Proste náš návrh je, aby sa to vrátilo do stavu, aký bol. Čo sa týka kolegu Kremského, Peter, to si, 2021, hej, hovoril čísla? Treba jednu vec povedať, že 2021 je momentálne rozdiel svetov, lebo ten 2022 je dosť výrazne iný, ale v poriadku. Sú to firmy, ktoré držia Slovensko. Sú to firmy, ktoré zamestnávajú množstvo ľudí. Sú to firmy, ktoré my, my potrebujeme, aby, aby fungovali, aby tie zisky tvorili, aby jednoducho mohli investovať a aby to ďalej proste tí, tí kapitáni slovenského priemyslu, hej. To, ten pohľad presne tak, že spravím si tabuľku najziskovejších firiem a teraz budem na nich našívať zákon, ako od nich zobrať im ďalšie peniaze, a teda ešte to budem obhajovať tým, že si pchajú vačky stámiliónmi zisku, tak to je cesta do pekla pre krajinu a, bohužiaľ, aj pre ich občanov. A ďakujem pekne za pozornosť tejto celej rozpravy.
Sulík, Richard, predseda NR SR (2010-10-12):
Ďakujem. Poprosím spoločného spravodajcu z výboru pre európske záležitosti poslanca pána Osuského, aby informoval Národnú radu o výsledku rokovania výborov o tomto návrhu vlády. Pán Osuský, nech sa páči.
Drábiková, Lucia, poslankyňa NR SR (2020-09-17):
Vážený pán predsedajúci, vážené pani poslankyne, vážení páni poslanci, dovoľte mi predložiť správu Výboru Národnej rady Slovenskej republiky pre sociálne veci o výsledku prerokovania návrhu na voľbu zástupcu navrhnutého vládou Slovenskej republiky do Dozornej rady Sociálnej poisťovne (tlač 203). Vláda Slovenskej republiky predložila Národnej rade Slovenskej republiky návrh na voľbu zástupcu navrhnutého vládou Slovenskej republiky do Dozornej rady Sociálnej poisťovne. Predseda Národnej rady Slovenskej republiky rozhodnutím č. 194 z 31. augusta 2020 pridelil návrh na voľbu zástupcu navrhnutého vládou Slovenskej republiky do Dozornej rady Sociálnej poisťovne (tlač 203) na prerokovanie Výboru Národnej rady Slovenskej republiky pre sociálne veci. Výbor Národnej rady Slovenskej republiky pre sociálne veci prerokoval dňa 11. septembra 2020 predložený návrh a uznesením č. 43 odporúča Národnej rade Slovenskej republiky: 1. zobrať na vedomie zánik členstva člena Dozornej rady Sociálnej poisťovne Jána Mikulíka uplynutím päťročného funkčného obdobia podľa § 123 ods. 6 a ods. 17 písm. a) zákona č. 461/2003 Z. z. o sociálnom poistení v znení neskorších predpisov dňom 9. septembra 2020; 2. zvoliť podľa § 123 ods. 4 zákona č. 461/2003 Z. z. o sociálnom poistení v znení neskorších podpisov za člena Dozornej rady Sociálnej poisťovne zástupcu navrhnutého vládou Slovenskej republiky Marcela Klimeka, ktorého funkčné obdobie začína plynúť dňom zvolenia; 3. vykonať akt voľby podľa príslušných ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a v súlade s volebným poriadkom o voľbe a odvolávaní funkcionárov schváleného uznesením Národnej rady Slovenskej republiky zo 17. júna 2011 č. 498. Zvolený je kandidát, ktorý získa nadpolovičnú väčšinu hlasov prítomných poslancov Národnej rady Slovenskej republiky. Opakovaná voľba sa nekoná, ak bol na funkciu navrhnutý len jeden kandidát, ktorý z dôvodu, že nezískal potrebnú väčšinu hlasov, nebol zvolený. V takom prípade sa vykoná nová voľba na niektorej z ďalších schôdzí Národnej rady Slovenskej republiky. Výbor ma poveril predložiť Národnej rade Slovenskej republiky správu o výsledku prerokovania návrhu na voľbu zástupcu navrhnutého vládou Slovenskej republiky do Dozornej rady Sociálnej poisťovne a návrh na uznesenie Národnej rady Slovenskej republiky. Pán predsedajúci, otvorte, prosím, rozpravu.
Mihál, Jozef, poslanec NR SR (2016-09-13):
Ďakujem, pán kolega. Myslím si, že to bolo výstižné, pokiaľ išlo o ten príklad s ministrom Kaliňákom. Ja pripomínam tým, ktorí tu boli v minulom volebnom období, napríklad pánovi podpredsedovi parlamentu, a hovorím pre tých, ktorí tu neboli, aby vedeli, že častokrát sa stávalo, veľmi častokrát, že vypadával prenos, oficiálny prenos z rokovaní parlamentu, ako na potvoru práve v tých chúlostivých chvíľach, kedy za rečníckym pultom stál niekto z opozície a, ako sa hovorí, veľmi dobre to nakladal niekomu z vlády Roberta Fica č. 2, resp. samotnému premiérovi. Ako na potvoru práve vtedy ten prenos vypadával. My sme mali množstvo otázok od voličov, od občanov, čo sa deje, dajte to do poriadku. Dozvedeli sme sa, že tu sú nejaké technické problémy a výhovorky a tak ďalej. Je zbytočné sa o tom baviť. Kto chce, si to pamätá, kto chce, si to pozrie, ale v prvom rade znova a znova chcem zopakovať, víkendové vyjadrenie premiéra Fica na adresu tohto rokovania o novom rokovacom poriadku, ktoré znie, „treba spraviť poriadok s opozíciou“, hovorí za všetko. Je zbytočné sa baviť o rokovacom poriadku. Toto vyjadrenie premiéra hovorí za všetko. Tu žiadne argumenty nepomáhajú.
Bugár, Béla, podpredseda NR SR (2010-11-04):
Pán poslanec Kubovič.
Sulík, Richard, predseda NR SR (2011-03-30):
Dobré ráno, dámy a páni, poprosím dostaviť sa do rokovacej sály, budeme pokračovať šiestym dňom 16. schôdze Národnej rady. Dobré ráno prajem. Vážené panie poslankyne, vážení páni poslanci, otváram šiesty rokovací deň 16. schôdze Národnej rady. Na dnešnom rokovacom dni o ospravedlnenie nepožiadal žiaden poslanec Národnej rady. Pristúpime k Správe o plnení úloh zahraničnej politiky Slovenskej republiky v roku 2010 . Správa vlády je uverejnená ako tlač 263 a spoločná správa je tlač 263a. Vzhľadom na to, že nasledujúcim bodom programu je aj Zameranie zahraničnej politiky Slovenskej republiky na rok 2011 (tlač 262), kde spoločná správa je tlač 262a, gestorsky výbor odporúča Národnej rade zlúčiť rozpravu k týmto bodom programu s tým, že o každom materiáli sa bude hlasovať osobitne. Pýtam sa, či je všeobecný súhlas s odporúčaním gestorského výboru. (Súhlasná reakcia pléne.) Áno, ďakujem. Obidva materiály uvedie minister zahraničných vecí Mikuláš Dzurinda. Nech sa páni, pán minister.
Brocka, Július, poslanec NR SR (2011-07-12):
Teraz budeme hlasovať o návrhu pani poslankyne Blahovej. Konto pracovného času, nový § 87a.
V. Veteška, podpredseda NR SR: (2006-01-24):
D. Bollová, poslankyňa: Ďakujem pekne, pán podpredseda. Ja som si myslela, že mám stlačiť tlačidlo po vystúpení, takže prepáčte, ak som sa pomýlila. Ďakujem, že ste mi udelili slovo. Chcela by som len doplniť súdruha Fajnora, pána Fajnora, ktorý vystúpil za náš klub, o takúto krátku poznámku. Vláda zdôvodňuje privatizáciu zvýšením príjmov do štátneho rozpočtu. Myslím si, že všetci vieme, že na Letisku Milana Rastislava Štefánika má prenajaté priestory i štartovacie plochy niekoľko leteckých spoločností, ktoré v prípade zvýšenia poplatkov, čo je možné celkom reálne predpokladať, ak to kúpi niekto cudzí, odídu do Viedne a Slovensko stratí spojenie s veľkou časťou minimálne Európy, ak nie sveta. To po prvé. Na záver mojej poznámky by som chcela, aby sa prijala takáto nie poučka, ale téza. Vláda Slovenskej republiky vystupuje v tomto štáte ako spoločnosť s ručením obmedzeným. Myslím si, že nielen ručenie má táto vláda obmedzené. Ďakujem. (Potlesk.)
B. Bugár, podpredseda NR SR: (2004-03-11):
D. Dubovská, poslankyňa: Ďakujem, pán predsedajúci, za slovo. Dovoľte mi tiež svojím príspevkom prispieť k tejto ďalšej téme pána ministra obrany. V prvom rade chcem uviesť jednu vec. Nie som človek militantný, takže aj keď možno vyslovím slová podpory v prospech predkladaného materiálu, neznamená to, že by som si priala nejaké vojny. Chcem tým povedať toľko, že mier pre nás všetkých, si myslím, znamená slovo, ktoré symbolizuje rozvoj, rozvoj spoločnosti vo všetkých témach, či už budeme hovoriť o ekonomike, hospodárstve, kultúre. To všetko sa môže rozvíjať len vtedy, keď budeme mať zaručený mier. Myslím si, že Slovensko svojím príspevkom tiež musí prispieť tak ako k celosvetovému, tak k tomu svojmu mieru. A teraz by som prešla práve tam, čo sa týka rozvoja spoločnosti, lebo ten stále obmedzuje jeden z najväčších fenoménov tejto doby. A to je terorizmus, terorizmus, ktorý rozkvitá, ktorý sa šíri. Tento terorizmus je hrozbou pre všetkých, aj keď som ho možno zatiaľ my na vlastnej koži nezažili priamo tu u nás na Slovensku alebo v blízkom okolí. Ale všetkých nás zatriaslo, keď sme videli rútiace sa dvojičky, keď sme videli ďalšie útoky, či už to bolo na Ďalekom východe alebo či to bolo v oblastiach Izraela a tak ďalej. Myslím si, že to sú všetko obrazy, ktoré v každom z nás vyvolajú istý pocit, že toto nie je správne a treba proti tejto záležitosti bojovať. Bojovať proti terorizmu sa dá vždy... (Ruch v rokovacej sále.) Pán predsedajúci, prosím vás, zrovnajte to tu, lebo ťažko sa mi rozpráva.
Pčolinský, Peter, podpredseda NR SR (2023-03-17):
Ďakujem. Tri faktické poznámky. S prvou pán poslanec Pročko.
Drdul, Dominik, poslanec NR SR (2020-05-14):
Juraj, ja ti chcem len poďakovať za konečne rozumné zhrnutie všetkých tých nezmyslov, hlúpostí a invektív, ktoré tu odzneli a odznievali niekoľko hodín, a za nejakú tú sumarizáciu a konečné zvecnenie celej diskusie ďakujem.
Podmanický, Ján, poslanec NR SR (2011-03-30):
Ďakujem pekne za slovo. Ja chcem nadviazať na slová pána poslanca Slotu a možno spomenúť, že naozaj možno sme sa podľa jeho vystúpenia párkrát aj zasmiali, ale tento zákon je naozaj vážny a veľmi záleží na tom, ako sa slovenský parlament k nemu postaví, pretože, či sa nám to páči, alebo nie, tak ide predovšetkým o agendu strany Most – Híd v súlade so stratégiou, ako to povedal aj pán poslanec Slota, Bélu Bugára žiadať 150 %, aby sme získali aspoň 80 %. Ja verím, že aj viacerí osvietení poslanci vládnej koalície túto taktiku prehliadnu a nepodporia tento návrh zákona. A špeciálne teda dúfam, že nabudúce už na tejto nástenke, ktorá tu bola zavesená, nebude sa vynímať Kresťanskodemokratické hnutie, lebo myslím si, že do určitej miery sa rehabilitovali pri zákone o štátnom občianstve z minulého roka. A ja by som bol veľmi rád, keby nenaskočili na túto vydieračskú taktiku strany Most – Híd. A bol by som veľmi rád, keby sa rehabilitovali aj v súvislosti s tými nešťastnými rozhodnutiami pri vzniku Slovenskej republiky.
P. Hrušovský, predseda NR SR: (2004-04-29):
(Prerušenie rokovania o 13.34 hodine.) (Pokračovanie rokovania o 13.49 hodine.)
Hrnčiar, Andrej, podpredseda NR SR (2018-09-17):
Jedna faktická poznámka. Nech sa páči, pán Sloboda.